**PASKAIDROJUMA RAKSTS**

**Bauskas novada domes 2024. gada 30. maija saistošajiem noteikumiem Nr.\_\_**

**“Par pirmsskolas izglītības nodrošināšanu Bauskas novadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1. Mērķis un nepieciešamības pamatojums**  | 1.1. Ar 01.01.2023. spēkā stājies Pašvaldību likums, kura mērķis ir nodrošināt demokrātisku, tiesisku, efektīvu, ilgtspējīgu, atklātu un sabiedrībai pieejamu pārvaldi katras pašvaldības administratīvajā teritorijā, kā arī līdzsvarotu pašvaldības pakalpojumu pieejamību. Spēku zaudējis likums „Par pašvaldībām” (09.06.1994.).1.2. Saskaņā ar Pašvaldību likuma 4. panta 1. punkta ceturto daļu viens no pašvaldības pienākumiem ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.1.3. Saskaņā ar Izglītības likuma 17. panta pirmo daļu viens no pašvaldības pienākumiem izglītības jomā ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību bērna dzīvesvietai tuvākajā pirmsskolas izglītības iestādē vai vispārējās izglītības iestādē.1.4. Saistošie noteikumi „Par pirmsskolas izglītības nodrošināšanu Bauskas novadā” (turpmāk- Saistošie noteikumi) nosaka vienotu pirmsskolas vecuma bērnu uzskaites, reģistrācijas un atskaitīšanas kārtību, kā arī pašvaldības līdzfinansējumu privātajām izglītības iestādēm vai pie bērnu uzraudzības pakalpojuma sniedzēja Bauskas novadā.1.5. Saistošo noteikumu izstrāde veikta, pamatojoties uz ārējo normatīvo aktu izmaiņām, precizējot kārtību, kādā tiek nodrošināta pirmsskolas izglītība Bauskas novadā, pirmsskolas pakalpojumu pieejamība, bērnu reģistrācija rindā un pirmsskolas iestādē, kā arī iekļaujot redakcionālus precizējumus un labojumus. |
| **2. Fiskālā ietekme uz pašvaldības budžetu** | 2.1. Bauskas novada pašvaldība šobrīd nodrošina Bauskas novadā deklarētajiem bērniem no 1,5 gadu vecuma līdz pamatizglītības ieguves uzsākšanai vietas pašvaldības pirmsskolas iestādēs un vispārējās izglītības iestādēs ar pirmsskolas programmu realizācijas vietām. Atbalstu privātajām izglītības iestādēm vai bērnu uzraudzības pakalpojumu sniedzējiem saskaņā ar Ministru kabineta 2015. gada 8. decembra noteikumiem Nr. 709 ”Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” nav nepieciešams sniegt. 2.2. Pašreizējais jaundzimušo skaits Bauskas novadā liecina, ka būtisks pirmsskolas pakalpojuma pieprasījuma pieaugums nav paredzams, līdz ar to visiem Bauskas novada administratīvajā teritorijā deklarētajiem bērniem pirmsskolas pakalpojums arī turpmāk tiks nodrošināts pašvaldības izglītības iestādēs. 2.3. Saskaņā ar MK noteikumiem Nr.709 pašvaldības atbalsts tiek aprēķināts, ņemot vērā pašvaldības pirmsskolas izglītības iestāžu izmaksas budžeta gadā.2.4. Saistošie noteikumi neparedz papildus fiskālo ietekmi uz pašvaldības budžetu. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | 3.1. Saistošie noteikumi vidi, iedzīvotāju veselību, uzņēmējdarbības vidi neietekmē.3.2. Saistošie noteikumi nodrošina Bauskas novadā deklarētajiem bērniem no 1,5 gadu vecuma līdz pamatizglītības ieguves uzsākšanai vietas pašvaldības pirmsskolas iestādēs un vispārējās izglītības iestādēs ar pirmsskolas programmu realizācijas vietām.  |
| **4. Ietekme uz administratīvajām procedūrām un to izmaksām** | 4.1. Saistošo noteikumi neietekmē pašvaldības administratīvās procedūras un to izmaksas. |
| **5.** **Ietekme uz pašvaldības funkcijām un cilvēkresursiem** | 5.1. Saistošie noteikumi paredzēti, lai realizētu pašvaldības funkcijas nodrošināt iespēju iegūt obligāto izglītību un gādāt par pirmsskolas izglītības pieejamību.5.2. Saistošie noteikumi neparedz jaunu pienākumu izpildi esošajiem darbiniekiem un jaunu darba vietu veidošanu. |
| **6.**  **Informācija par izpildes nodrošināšanu** | 6.1. Saistošie noteikumi izskatīti Bauskas novada domes Izglītības, kultūras un sporta komitejā un Finanšu komitejā, apstiprināti Bauskas novada domē.6.2. Saistošo noteikumu izpildi nodrošina Bauskas novada pašvaldības iestādes “Bauskas novada administrācija” Izglītības, kultūras, sporta un sabiedrības labklājības departamenta Izglītības nodaļa.  |
| **7. Prasību un izmaksu samērīgums pret ieguvumiem, ko sniedz mērķa sasniegšana** | 7.1. Saistošie noteikumi ir piemēroti iecerētā mērķa sasniegšanas nodrošināšanai, paredzot tikai nepieciešamo uzdevumu izpildei. |
| **8. Izstrādes gaitā veiktās konsultācijas ar privātpersonām un institūcijām** | 8.1. Saskaņā ar Pašvaldību likuma 46. panta trešo daļu saistošo noteikumu projekts un tam pievienotais paskaidrojuma raksts no 2024. gada \_\_\_. \_\_\_\_\_\_\_ līdz 2024. gada \_\_\_. \_\_\_\_\_ publicēts pašvaldības oficiālajā tīmekļvietnē www.bauskasnovads.lv sabiedrības viedokļa noskaidrošanai.8.2. Ņemts vērā pirmsskolas izglītības iestāžu vadītāju viedoklis un ieteikumi. |

Domes priekšsēdētājs Aivars Okmanis